**Ars poetica 2**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ars poetica 2

Dacă pe câmp, noi flori răsar mărgăritar,

să fie doar lacrimi de nori? sau mai degrabă,

o zână albă își face salbă de flori, să-și pună

pe cap cunună, sub clar de lună?

sau poate vântul, bate pământul în lung și-n lat,

pe înserat, să-aducă nori, să plouă iar,

că-ntreg pământu-i însetat și-ndrăgostit

iubind tăcut și tăinuit, albul din mărgăritar?

dar cine spune, când soare-apune,

că-acele lacrimi, de lăcrămioare, frumoase, albe

nu și le pune, zâna în salbe, să se cunune,

c-un prinț frumos și drăgăstos, în acea noapte

când vântul zboară, purtând parfum de lăcrămioară

ușor, pe spate?

.....

Poate când noaptea, vrea să coboare,

vântul adie să poarte-n cer fluturi suavi,

la trup firavi, de păpădie,

când pe-nserat, nori a purtat,

să-aducă iar, îndrăgostit, mărgăritar!

că zâna lor, a florilor și-a nimănui,

este stăpâna vântului.

și-atunci străbate să-aducă-n spate

rouă din nori, lacrimi pe flori

și-n acea noapte, sub clar de lună,

cununi de zână să-și facă salbe

din lacrimi albe de lăcrămioare!